CELEX: 62009TJ0483
Language: et
Date: 2011-06-28
Title: Üldkohtu otsus (teine koda), 28. juuni 2011. # ATB Norte, SL versus Siseturu Ühtlustamise Amet (kaubamärgid ja tööstusdisainilahendused) (OHIM). # Ühenduse kaubamärk - Vastulause menetlus - Ühenduse kujutismärgi Affiliato BRICO CENTER taotlus - Varasemad ühenduse kujutismärgid ATB CENTROS DE BRICOLAGE Brico Centro ja CENTROS DE BRICOLAGE BricoCentro - Suhteline keeldumispõhjus - Segiajamise tõenäosus - Määruse (EÜ) nr 207/2009 artikli 8 lõike 1 punkt b. # Kohtuasi T-483/09.

Üldkohtu (teine koda) 28. juuni 2011. aasta otsus– ATB Norte vs. Siseturu Ühtlustamise Amet – Bricocenter Italia (Affiliato BRICO CENTER)
      (kohtuasi T‑483/09)
      Ühenduse kaubamärk – Vastulause menetlus – Ühenduse kujutismärgi Affiliato BRICO CENTER taotlus – Varasemad ühenduse kujutismärgid ATB CENTROS DE BRICOLAGE Brico Centro ja CENTROS DE BRICOLAGE BricoCentro – Suhteline keeldumispõhjus – Segiajamise tõenäosus – Määruse (EÜ) nr 207/2009 artikli 8 lõike 1 punkt b
      Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Suhtelised keeldumispõhjused – Identsete või sarnaste kaupade või teenuste jaoks registreeritud varasema identse või sarnase kaubamärgi omaniku vastulause
         – Varasema kaubamärgiga segiajamise tõenäosus (nõukogu määrus nr 207/2009, artikli 8 lõike 1 punkt b) (vt punktid 25, 33 ja 34,
         57, 66 ja 67)
      
      Ese
      
         
               Hagi Siseturu Ühtlustamise Ameti neljanda apellatsioonikoja 28. septembri 2009. aasta otsuse peale (asi R 1048/2008‑4), mis
                  käsitleb ATB Norte, SL‑i ja Bricocenter Italia Srl‑i vahelist vastulausemenetlust.
               
            Kohtuasja andmed
      
               Ühenduse kaubamärgi taotleja:
            
            
               Bricocenter Italia, Srl
            
         
               Asjaomane ühenduse kaubamärk:
            
            
               kujutismärk, mis sisaldab sõnalist osa Affiliato BRICO CENTER, klassi 35 kuuluvate teenuste jaoks – registreerimistaotlus
                  nr 4939344
               
            
         
               Vastulause aluseks oleva kaubamärgi või tähise omanik: 
            
            
               ATB Norte, SL
            
         
               Vastulause aluseks esitatud kaubamärk või tähis:
            
            
               ühenduse kujutismärgid, mis sisaldavad sõnalisi osi ATB CENTROS DE BRICOLAGE Brico Centro (nr 989046) ja CENTROS DE BRICOLAGE
                  BricoCentro (nr 3262623), klassidesse 35, 37 ja 39 kuuluvate teenuste jaoks
               
            
         
               Vastulausete osakonna otsus:
            
            
               rahuldada vastulause
            
         
               Apellatsioonikoja otsus:
            
            
               tühistada vaidlustatud otsus ja lükata vastulause tervikuna tagasi
            
         Resolutsioon
      
         
                  1.
               
               
                  
               
               
                  	Tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 28. septembri 2009. aasta
                     otsus (asi R 1048/2008‑4) osas, milles sellega rahuldati Bricocenter Italia Srl i kaebus apellatsioonikojale seonduvalt teenustega
                     „reklaam”, „ärijuhtimine” ja „ettevõttehaldus”, mille kohta oli ühenduse kaubamärgi taotlus esitatud.
                  
               
            
         
                  2.
               
               
                  
               
               
                  	Jätta hagi ülejäänud osas rahuldamata.
               
            
         
                  3.
               
               
                  
               
               
                  	Jätta ATB Norte, SL‑i, Bricocenter Italia ja Siseturu Ühtlustamise Ameti kohtukulud nende endi kanda.